Па меркаванні прэзідэнта, “трэба, можа быць, адмаўляючы ў чымсьці сабе, працэс станаўлення незалежнай беларускай дзяржавы абавязкова зрабіць незваротным”. “Мы не можам больш дазволіць, каб не толькі мы, але і нашы дзеці жылі не на сваёй зямлі, — падкрэсліў кіраўнік дзяржавы. — Мы павінны зрабіць усё, каб на гэтым кавалку беларускай зямлі назаўсёды ўсталявалася і ўмацоўвалася наша беларуская дзяржава. Чаго б гэта ні каштавала, мы павінны гэта зрабіць. Мы не павінны больш дазволіць, каб нашы дзеці былі “парабкамі” або наёмнымі. Мы павінны зрабіць усё, каб нашы дзеці ганарыліся намі, нашым подзвігам, які прывёў да таго, што мы стварылі дзяржаву на сваёй зямлі”. “Я як Прэзідэнт зраблю ўсё, каб мабілізаваць грамадства на выкананне гэтай святой задачы — зрабіць працэс будаўніцтва нашай дзяржаўнасці, нашай дзяржавы незваротным” , — запэўніў Аляксандр Лукашэнка.